পিটার বার্জ
১৯৫৩ থেকে ১৯৬৮ সময়কালে ঘরোয়া অস্ট্রেলীয় প্রথম-শ্রেণীর ক্রিকেটে কুইন্সল্যান্ডের পক্ষে খেলেছেন তিনি। সমগ্র খেলোয়াড়ী জীবনে ৪২ টেস্টে অংশগ্রহণ করেছেন পিটার বার্জ। ২৫ ফেব্রুয়ারি, ১৯৫৫ তারিখে ইংল্যান্ডের বিপক্ষে টেস্ট অভিষেক ঘটে পিটার বার্জের।
পিটার বার্জ
সতীর্থরা যখন আফ্রিকা গমনে ব্যস্ত, তখন পিটার বার্জ তাঁর প্রথম-শ্রেণীর ক্রিকেটে শেষ মৌসুমের দিকে পদার্পন করছিলেন। মৌসুমের উদ্বোধনী খেলায় ৫০ ও ৬০ রানের ইনিংস খেলেন। এরপর নিউ সাউথ ওয়েলসের বিপক্ষে ১৯৮ রান তুলেন। ফিরতি খেলায় ওয়েস্টার্ন অস্ট্রেলিয়ার বিপক্ষে অপরাজিত ১০১ রানের মনোজ্ঞ ইনিংস খেললেও দলের ইনিংস পরাজয় রুখতে পারেননি। ঐ মৌসুমে ৬৪.৯২ গড়ে ৯০৯ রান তুলেন। আটটি প্রথম-শ্রেণীর খেলায় অংশ নিয়ে দুইটি শতক ও পাঁচটি অর্ধ-শতকের ইনিংস খেলেন। মৌসুমের শেষ খেলায় কুইন্সল্যান্ডের জয়টি ছিল একমাত্র ও অন্য তিনটি খেলায় পরাজিত হয়।